Publication: Magyar Közlöny
Issue: MK-2004-70 (Year: 2004, Number: 70)
Era: 2004-2010
Section: 179., 36/1994. (VI. 24.) AB határozat, ABH 1994, 219, 223.,
Paragraph Index: 565

3. Az Alkotmánybíróság a továbbiakban azt vizsgálta, a „gyûlöletre izgatás” elkövetési magatartást tartalmazó új büntetõjogi tényállás a fenti követelményeknek megfelelõen korlátozza-e az Alkotmány 61. § (1) bekezdését. 3.1. A Btkm. által megállapított Btk. 269. § (1) bekezdése által védett jogi tárgyak változatlanok. [A kivétel, hogy a hatályban lévõ Btk. 269. §-ával szemben a Btkm. által beiktatott 269. § (1) bekezdésben a védendõ jogtárgy nem csupán a magyar nemzet, hanem minden nemzet.] A nagy nyilvánosság elõtti elkövetés szintén büntetõjogi tényállási elem maradt. A Btkm. megalkotásával azonban az elkövetési magatartást a gyûlöletre izgatásban jelölte meg a törvényhozó. Az Alkotmánybíróság a közösség elleni izgatás büntetõjogi tényállásának jogtörténeti alakulását az Abh1.-ben már tanulmányozta, és megállapította, hogy az 1878. évi V.

Source: https://magyarkozlony.hu/hivatalos-lapok/dfed313651f5a143114d5b0d946641b2333ce728/dokumentumok/9f82aff3a0da1ab1ef1ce658e80704adad4a5bf9/letoltes